आइतबारको ४३ औ दीक्षान्तमा निर्धारित समयभन्दा डेढ घण्टा ढिला सुरु भएको थियो । आठ हजार विद्यार्थी, उनका अभिभावक र प्राध्यापकलाई कुराएर कुलपति तथा प्रधानमन्त्री शेरबहादुर देउवा अरु कार्यक्रममा ब्यस्त थिए । दीक्षान्त समारोहका प्रमुख अतिथि जवाहरलाल नेहरु विश्वविद्यालयका उपकुलपति प्रा।एम।जगदीश कुमार थिए । सेताम्मे फुलेको कपाल, पातलो शरीर भएका उनी चप्पल लगाएर कार्यक्रमस्थल पुगेका थिए । जेएनयूमा भर्ना हुन धेरै प्रतिस्पर्धा गर्नु पर्ने उनले बताए । ‘हजारौं नेपाली विद्यार्थी भारतका विश्वविद्यालयमा वर्षेनी अध्ययन गरिरहेका छन्,’ उनले भने, ‘जेएनयूमा मात्रै एक सय नेपाली विद्यार्थी अध्ययनरत छन् ।’ जेएनयू र त्रिविबीच सहकार्य गर्न केही वर्षअघि नै सम्झौता भइसकेको उनले बताए । त्रिविले राष्ट्रिय र अन्तर्राष्ट्रिय तहमा सामाजिक, आर्थिक, शैक्षिक क्षेत्रमा योगदान पुर्‍याएको भन्दै प्रशंसा गरे ।
